stanford-oval/wikipedia huggingface dataset:
מפלצות שפגשנו
פרקי הסדרה

הגבול הנצחי: הפרק הראשון מתרחש באמריקה הצפונית לפני 14,000 שנה, הוא עוקב אחר קבוצת בני האדם הראשונים, שיהפכו בהמשך לבני תרבות קלוביס, שנדדו מאסיה לאמריקה הצפונית דרך הגשר היבשתי מצר ברינג. הסיפור מתחיל עם החיות שחיו בעידן הקרח. הוא גם מראה איך בני האדם הפכו לטורפי העל והתחילו לצוד ממותות ביבשת עם חניתות קטלניות. הם גם היו צריכים להתחרות עם הטורפים המקומיים כמו הדוב קצר-הפנים והטיגריס השנחרבי. חיות אחרות שהם נתקלו בהן היו עצלן הקרקע הפרמילודון, הגמל הענק קמלופס, המסטודון, ביזון הערבה וסוס הבר. לבסוף גרמו האנשים להכחדתה של מרבית המגפאונה לאחר שהשמידו את מקור המזון שלהם, וגרמו להכחדת המינים הגדולה ביותר מאז מותם של הדינוזאורים. מאוחר יותר, לאחר שהכחידו את החיות הגדולות, הם התחילו להיות שלווים עם הטבע ולאחר מכן לא היו עוד הכחדות באמריקה במשך 12,000 השנים הבאות. רק כשהגיעו חלוצים מאירופה (כמו כריסטופר קולומבוס והכובשים הספרדיים) לאמריקה, ושינו את פני הדברים לנצח. במהלך המאה ה-19, שחטו החלוצים הלבנים 60 מיליון ביזונים, ובתוך 70 שנה, נותרו 500 ביזונים בלבד, מה שפגע במקור אספקתם של האינדיאנים.
השריפה: הפרק השני מתרחש באוסטרליה לפני 65,000 שנה ועוסק על סיפורים של אבותיהם של הילידים האוסטרליים, אבוריג'ינים אשר היגרו אליה מאסיה והחלו להכחיד את המינים המקומיים כמו הדיפרוטודון הענקי, עופות ענקיים כמו גניאורניס ולטאת המגלניה הגדולה אשר צדה את האנשים הקדומים אך נכחדה במאבק איתם. האדם הקדום גם גרם לשרפות יער רחבות שהשמידו מינים רבים והפכו את היובש באוסטרליה לקשה גם למינים החיים עד היום.
קץ גן העדן: הפרק השלישי והאחרון מתרחש בניו זילנד בשנת 1280 ומדבר על ההכחדה הגדולה שחלה למרבית היצורים בהם ובעיקר למואה הענק והטורף העיקרי שלו - עיט האסטי, הגדול שבכל מיני העיטים אי-פעם שיכל לקטול אנשים בקלות. בסוף הפרק מוסבר על ההשלכות שנגרמו לסביבה מהכחדת המואה ושאר העופות, כמו גם הפצת חולדות באי, עד להתיישבות הראשונית בניו זילנד. בנוסך נראה הנזק שגרם האדם מאז שעלה לגדולה והפסיק לחשוש מטורפים טבעיים. הדוגמה הבולטת לכך היא באי הפסחא הנראה בסוף הפרק, בו אנשים יצרו פסלי ענק אך צדו איש את השני והידרדרו לקניבליזם. הקריין מסיים: "האדם בתחילה נלחם במפלצות אך אולי הפך בעצמו למפלצת"?
רהול גנדי

רהול גנדי (Rahul Gandhi, נולד ב-17 ביולי 1970) הוא פוליטיקאי הודי המכהן כיושב ראש האופוזיציה בלוק סבהה. כיהן בעבר כנשיא מפלגת הקונגרס הלאומי ההודי. נמנה עם בני הדור החמישי בשושלת נהרו-גנדי ששלטה בפוליטיקה של הודו מאז קבלת עצמאותה בשנת 1947.
ביוגרפיה

סב סבתו, מוטילאל נהרו, עמד פעמיים בראש מפלגת הקונגרס הלאומי ההודי. אבי-סבתו, ג'ווהרלל נהרו, עמד בראש מפלגת הקונגרס הלאומי ההודי וכיהן כראש ממשלת הודו הראשון. גם סבתו, אינדירה גנדי, ואביו, רג'יב גנדי, עמדו בראש המפלגה וכיהנו בתפקיד ראש ממשלת הודו. אמו, סוניה גנדי (אלמנתו של רג'יב), משמשת כיום כנשיאת המפלגה.
רהול התחנך במוסדות חינוך יוקרתיים בהודו וכן למד באוניברסיטת הרווארד ואוניברסיטת קיימברידג'.
בשנת 2004 הודיע רהול על כוונתו להתמודד בבחירות לפרלמנט ההודי אשר נערכו במאי אותה שנה. כניסתו של רהול גנדי לפוליטיקה ההודית התפרשה כרצון של מפלגת הקונגרס למשוך את קולות הצעירים בהודו לתמיכה במפלגה. רהול ניצח ברוב גדול ונבחר לפרלמנט. בנוסף לכהונתו כחבר פרלמנט ממלא רהול תפקידים בכירים במפלגת הקונגרס, בעיקר בנשיאות ארגון הצעירים והסטודנטים של המפלגה. רהול טרם נישא. אחותו פְּרִיַנְקָה ודרה, הצעירה ממנו בשנתיים, ומי שנחשבת לדמות היותר כריזמטית והפופולרית במשפחה, סייעה לרהול במהלך מערכות הבחירות בהם התמודד.
רהול גנדי היה מועמד מפלגת הקונגרס הלאומי ההודי לראשות הממשלה בבחירות ב-2014 וב-2019, אך הובס בשתיהם על ידי נרנדרה מודי.
ב-23 במרץ 2023 הורשע רהול גנדי בלשון הרע, בתביעה של פורנש מודי שהתבררה בפני בית המשפט בגוג'ראט, עקב אמירתו במהלך מסע הבחירות "למה כל הגנבים נקראים מודי?" ונידון לשנתיים מאסר. בעקבות כך הודח מהלוק סבהה ב-25 במרץ. ב-8 באוגוסט 2023 השעה בית המשפט העליון של הודו את הההדחה עד לסיום הליכי הערעור.
לאחר הבחירות ללוק סבהה ב־2024, בהן זכתה מפלגת הקונגרס ב־99 מושבים, מעל למינמום הנדרש של 10 אחוז מהבית, מונה גנדי ליו"ר האופוזיציה בלוק סבהה.
הערות שוליים

↑  החשש לדמוקרטיה בהודו: שנתיים מאסר ליריבו הגדול של מודי שכינה אותו "גנב", באתר ynet, 23 במרץ 2023
↑  הדרמה הפוליטית בהודו: יריבו של רה"מ מודי נפסל מהפרלמנט בגלל הוצאת דיבה, באתר ynet, 25 במרץ 2023
↑  הודו: מנהיג האופוזיציה גנדי הוחזר לפרלמנט אחרי שהרשעתו הושעתה, באתר וואלה, 7 באוגוסט 2023
↑  Anmol Nath Bali, Rahul Gandhi is Leader of Opposition in Lok Sabha, India Today, ‏25 ביוני 2024
| --- | --- |
בקרת זהויות :  PLWABN: 9810586294505606  GND: 133737314  ISNI: 0000 0001 1462 0874  LCCN: n2006172695  NKC: js20060217005  VIAF: 84246298   WorldCat (עם VIAF): 84246298 
ערך זה הוא קצרמרבנושא הודו ובנושא אישים. אתם מוזמנים לתרום לוויקיפדיה ו.
מריו יפס

מריו אלברטו יפס דיאס (בספרדית: Mario Alberto Yepes Díaz; נולד ב-13 בינואר 1976) הוא כדורגלן עבר קולומביאני ששיחק בעמדת הבלם ומאמן כדורגל בהווה. לזכותו 102 הופעות במדי נבחרת קולומביה, דבר ההופך אותו לשחקן בעל מספר ההופעות השני בגובהו במדיה.
קריירת משחק

יפס התחיל לשחק ב-1994 בקבוצת קורטולואה הקולומביאנית, בהתחלה בתור חלוץ, עד שמאמן הקבוצה העביר אותו לעמדת הבלם. לאחר ארבע שנים בקורטולואה, חתם יפס בקבוצה הקולומביאנית הבכירה דפורטיבו קאלי. הוא זכה איתה באליפות, והקבוצה סיימה כסגנית גביע הליברטדורס של שנת 1999. לאחר מכן הוא הצטרך לקבוצת ריבר פלייט הארגנטינאית, שם זכה להצלחה רבה וזכה עם הקבוצה ב-2 אליפויות.
הצלחתו בארגנטינה הביאה להתעניינות בו מצד קבוצות מאיטליה ומאנגליה, אך בינואר 2002 החליט יפס לחתום באלופת הליגה הצרפתית באותו זמן, נאנט. בקבוצה יפס קיבל את הכינוי El Rey ("המלך" בספרדית). לאחר שהסתגל לסגנון המשחק האירופאי, יפס הפך לאחד הבלמים הטובים בליגה הצרפתית. הוא ערך את הופעת הבכורה שלו בליגת האלופות עם נאנט, והקבוצה הצליחה להעפיל לשלב הבתים השני במפעל. בשנת 2004 חתם במועדון הפאר פריז סן-ז'רמן, שבו קיבל את הכינוי "סופר מריו" בגלל היכולות ההגנתיות הטובות שהציג. בסן-ז'רמן יפס שיחק במשך ארבע עונות, וזכה עם הקבוצה בגביע הצרפתי ב-2006, ובגביע הליגה הצרפתי ב-2008. לאחר מעל 100 משחקים עם סן-ז'רמן בליגה הצרפתית, יפס עבר לאיטליה כשחתם בקיץ 2008 בקייבו ורונה מהליגה האיטלקית הבכירה.
ב-1 ביולי 2010 הכריז אדריאנו גליאני, מנהל הקבוצה וסגן הנשיא של מילאן, שיפס אמור להצטרף לקבוצה במקומו של ג'וזפה פאבאלי שפרש. את משחק הבכורה שלו במדי מילאן, ערך יפס ב-7 בנובמבר 2010 במשחק חוץ נגד בארי שהסתיים בתוצאה 3-2 למילאן. בעונת 2010/2011 יפס שיחק בליגה בעיקר כמחליף של טיאגו סילבה ואלסנדרו נסטה, ועזר לה לזכות באליפות ובסופר קאפ האיטלקי. ב-15 בפברואר 2011 הוא שיחק עם מילאן במשחק הראשון של שמינית גמר ליגת האלופות נגד טוטנהאם, וכמעט כבש בנגיחת ראש, אך מילאן הפסידה 1-0 ובהמשך הודחה מהמפעל. ב-23 באוקטובר 2011, הבקיע יפס את השער היחיד שלו במדי מילאן בליגה האיטלקית, כשכבש שער נגיחה בדקה ה-83 נגד לצ'ה, שער ניצחון שהשלים מהפך של מילאן לאחר שהייתה בפיגור של שלושה שערים, ולאחר שהשוותה משלושער של קווין-פרינס בואטנג. במאי 2012 יפס האריך את חוזהו במילאן לעונה נוספת, אך בסוף עונת 2012/2013 ביקש לעזוב כדי לצבור דקות משחק רבות יותר בקבוצה אחרת, לקראת משחקי מונדיאל 2014 עם נבחרתו קולומביה. יפס חתם באטלנטה לעונת 2013/2014, והופיע במדיה 24 פעמים בליגה.
בספטמבר 2014, אחרי שנים רבות באירופה, חזר יפס לאמריקה הדרומית כשחתם בסן לורנסו הארגנטינאית, אלופת הליברטדורס. יפס שיחק במועדון עונה אחת ובינואר 2016 הודיע על פרישה ממשחק פעיל.
קריירת משחק > נבחרת קולומביה

יפס ערך את הופעת הבכורה שלו בנבחרת קולומביה בפברואר 1999 במשחק ידידות נגד גרמניה, ומאז הופיע בנבחרת עוד 101 פעמים, מה שהופך אותו לשחקן הקולומביאני עם מספר ההופעות הגבוה ביותר בנבחרת אחרי קרלוס ולדרמה (111 הופעות) ולפני לאונל אלברס (101 הופעות). בשנת 2001 יפס היה חלק מסגל הנבחרת שזכתה בקופה אמריקה 2001 שהתקיים בקולומביה. הוא הופיע עם הנבחרת גם בקופה אמריקה של השנים 1999, 2007 ו-2011. הוא סיים עם קולומביה במקום הרביעי בגביע הקונפדרציות 2003 ואף כבש שער מול ניו זילנד. במהלך כל השנים הללו הוא נכשל להעפיל עם קולומביה לגביע העולם. במוקדמות מונדיאל 2014 יפס פתח בהרכב הנבחרת ב-12 משחקים מתוך 16, ובמחזור האחרון של המוקדמות ב-15 באוקטובר 2013, כבש צמד בניצחון החוץ של קולומביה 1-2 על פרגוואי שבסיומו העפילה הנבחרת למונדיאל לאחר היעדרות של 16 שנה.
ב-14 ביוני 2014 יפס עשה את ההופעה הראשונה שלו בגביע העולם, כשפתח בהרכב קולומביה בניצחון 0-3 על יוון במסגרת שלב הבתים של מונדיאל 2014. יפס ציין את משחקו ה-100 בנבחרת בניצחון של קולומביה 1-2 על חוף השנהב במשחק השני של שלב הבתים. הוא פתח בהרכב הנבחרת גם בשמינית הגמר בניצחון 0-2 על אורוגוואי, ובמשחק רבע הגמר מול ברזיל שבו קולומביה הפסידה 2-1 והודחה, אך זהו היה הישג השיא בתולודותיה של קולומביה במסגרת גביע העולם. יפס היה שחקן השדה המבוגר ביותר ששיחק במונדיאל זה, והשחקן השני המבוגר ביותר ששיחק בכלל במונדיאל אחרי חברו לנבחרת, השוער פאריד מונדראגון.
קריירת אימון

באפריל 2016 הוצג יפס כמאמנה של דפורטיבו קאלי הקולומביאנית.
סטטיסטיקה > מועדונים

מעודכן ל-11 באוגוסט 2014
| מועדון | עונה | בליגה> הופעות | בליגה> שערים | בגביע> הופעות | בגביע> שערים | בגביע הליגה> הופעות | בגביע הליגה> שערים | בין-יבשתי> הופעות | בין-יבשתי> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- |
| קורטולואה | 1994 | 4 | 0 | 0 | 0 | 0 | 0 | 0 | 0 | 4 | 0 |
| קורטולואה | 1995 | 15 | 0 | 0 | 0 | 0 | 0 | 0 | 0 | 15 | 0 |
| קורטולואה | 1996-1995 | 40 | 4 | 0 | 0 | 0 | 0 | 0 | 0 | 40 | 4 |
| קורטולואה | 1997-1996 | 17 | 3 | 0 | 0 | 0 | 0 | 0 | 0 | 17 | 3 |
| קורטולואה | סה"כ | 76 | 7 | 0 | 0 | 0 | 0 | 0 | 0 | 76 | 7 |
| דפורטיבו קאלי | 1998-1997 | 32 | 4 | 0 | 0 | 0 | 0 | 0 | 0 | 32 | 4 |
| דפורטיבו קאלי | 1999-1998 | 48 | 6 | 0 | 0 | 0 | 0 | 0 | 0 | 48 | 6 |
| דפורטיבו קאלי | 2000-1999 | 13 | 1 | 12 | 0 | 0 | 0 | 0 | 0 | 25 | 1 |
| דפורטיבו קאלי | סה"כ | 93 | 11 | 12 | 0 | 0 | 0 | 0 | 0 | 105 | 11 |
| ריבר פלייט | 2000-1999 | 29 | 2 | – | – | 0 | 0 | 0 | 0 | 29 | 2 |
| ריבר פלייט | 2001-2000 | 33 | 2 | – | 1 | 0 | 0 | 0 | 0 | 33 | 3 |
| ריבר פלייט | 2002-2001 | 14 | 2 | 0 | 0 | 0 | 0 | 0 | 0 | 14 | 2 |
| ריבר פלייט | סה"כ | 76 | 6 | – | 1 | 0 | 0 | 0 | 0 | 77 | 7 |
| נאנט | 2002-2001 | 11 | 0 | 1 | 0 | 0 | 0 | 2 | 0 | 14 | 0 |
| נאנט | 2003-2002 | 33 | 2 | – | – | 0 | 0 | 0 | 0 | 33 | 2 |
| נאנט | 2004-2003 | 29 | 0 | 4 | 2 | 0 | 0 | 2 | 1 | 35 | 3 |
| נאנט | סה"כ | 73 | 2 | 5 | 2 | 0 | 0 | 4 | 1 | 82 | 5 |
| פריז סן-ז'רמן | 2005-2004 | 32 | 3 | 3 | 1 | 0 | 0 | 4 | 0 | 39 | 4 |
| פריז סן-ז'רמן | 2006-2005 | 32 | 4 | 4 | 0 | 0 | 0 | 0 | 0 | 36 | 4 |
| פריז סן-ז'רמן | 2007-2006 | 24 | 1 | 4 | 0 | 0 | 0 | 3 | 0 | 31 | 1 |
| פריז סן-ז'רמן | 2008-2007 | 27 | 0 | 4 | 0 | 0 | 0 | 3 | 0 | 31 | 0 |
| פריז סן-ז'רמן | סה"כ | 115 | 8 | 15 | 1 | 0 | 0 | 10 | 0 | 140 | 9 |
| קייבו ורונה | 2009-2008 | 32 | 0 | 0 | 0 | 0 | 0 | 0 | 0 | 32 | 0 |
| קייבו ורונה | 2010-2009 | 31 | 1 | 1 | 0 | 0 | 0 | 0 | 0 | 32 | 1 |
| קייבו ורונה | סה"כ | 63 | 1 | 1 | 0 | 0 | 0 | 0 | 0 | 64 | 1 |
| מילאן | 2011-2010 | 13 | 0 | 2 | 0 | 0 | 0 | 2 | 0 | 17 | 0 |
| מילאן | 2012-2011 | 11 | 1 | 0 | 0 | 0 | 0 | 0 | 0 | 11 | 1 |
| מילאן | 2013-2012 | 14 | 0 | 1 | 1 | 0 | 0 | 3 | 0 | 18 | 1 |
| מילאן | סה"כ | 38 | 1 | 3 | 1 | 0 | 0 | 5 | 0 | 46 | 2 |
| אטאלנטה | 2014-2013 | 24 | 0 | 2 | 0 | 0 | 0 | 0 | 0 | 26 | 0 |
| אטאלנטה | סה"כ | 24 | 0 | 2 | 0 | 0 | 0 | 0 | 0 | 26 | 0 |
| סן לורנסו | 2015-2014 | 31 | 0 | 1 | 0 | 0 | 0 | 7 | 0 | 39 | 0 |
| סה"כ בקריירה | סה"כ בקריירה | 558 | 36 | 38 | 5 | 0 | 0 | 19 | 1 | 615 | 42 |
סטטיסטיקה > נבחרת לאומית

מעודכן ל-11 באוגוסט 2014
| נבחרת | שנה | הופעות | שערים |
| --- | --- | --- | --- |
| קולומביה | 1999 | 3 | 0 |
| קולומביה | 2000 | 9 | 0 |
| קולומביה | 2001 | 13 | 0 |
| קולומביה | 2003 | 12 | 1 |
| קולומביה | 2004 | 7 | 1 |
| קולומביה | 2005 | 7 | 1 |
| קולומביה | 2007 | 5 | 1 |
| קולומביה | 2008 | 3 | 0 |
| קולומביה | 2009 | 9 | 0 |
| קולומביה | 2010 | 6 | 0 |
| קולומביה | 2011 | 9 | 0 |
| קולומביה | 2012 | 5 | 0 |
| קולומביה | 2013 | 7 | 2 |
| קולומביה | 2014 | 7 | 0 |
| סך הכל | סך הכל | 102 | 6 |
תארים > קבוצתיים

אליפות ליגת העל הקולומביאנית: 1998
סגנות גביע ליברטדורס: 1999
אליפות ליגת העל הארגנטינאית
אפרטורה: 2000
קלאוסורה: 2002
הגביע הצרפתי: 2006
גביע הליגה הצרפתית: 2008
אליפות הליגה האיטלקית: 2011-2010
הסופר קאפ האיטלקי: 2011
תארים > בינלאומיים

קופה אמריקה 2001
רהונאביס

| רהונאביס |
| --- | --- |
  למעלה, שלד של רהונאביס למטה, איור משוער של רהונאביס
תקופה
קרטיקון עליון 70 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סוג:: רהונאביס
מין:: Rahona ostromi
שם מדעי
 Rahonavis

רהונאביס (שם מדעי: Rahonavis) הוא סוג של דינוזאור מקבוצת התרופודה שחי במדגסקר לפני 70 מיליון שנה בסוף הקרטיקון. ככל הנראה הוא היה קרוב לדרומאוזאוריים וייתכן שהיה מכוסה בנוצות. משמעות שמו היא ממלגשית ופירושו: "ציפור עננים מסוכנת". הסיומת "avis" פירושה עוף בלטינית. השם של המין נגזר משם הפלאונטולוג ג'ון אוסטרום. מאובניו נמצאו ב-1998 בצפון-מערב מדגסקר, ונשלחו לאוניברסיטה של אנטננריבו.
אורכו של היצור הגיע ל-70 סנטימטר והוא היה דו-רגלי קטן בעל טפרים בקצוות רגליו ומבנה גוף שהזכיר את הולוצירפטור. ייתכן שהוא התקרב יותר אל העופות הקיימים במראהו. ייתכן שאף היה קרוב של הארכאופטריקס - העוף הראשון, אם כי לא ברור אם היה מסוגל לעוף בעצמו. עם זאת מספר חוקרים מעריכים שהיו לו קרומי עור תעופה בדומה לעטלפים או למיקרורפטור.
בתרבות

הרהונאביס הופיע בסדרה הכוכב דינוזאור שם מג'ונגזאורוסים מבריחים כמה פרטים מנבלה של רפטוזאורוס.
הרהונאביס מופיע גם בסדרה מהפכת הדינוזאורים שם שני פרטים צעירים נטרפים על ידי שתי קרפדות בילזבופו.
ראו גם

דינוזאורים מנוצים
רב אויא

| --- | --- |
 תקופת הפעילות:  דור שלישי לאמוראי ארץ ישראל
 רבותיו:  רבי יוחנן, רבי אמי
 תלמידיו:  רבי זירא, רב אושעיא, רב ביבי, רב זריקא
 בני דורו:  רבי אבהו
 
רבי אויא, היה אמורא ארץ ישראלי בדור הרביעי לאמוראים. הוא למד אצל חכמי ארץ ישראל, רבי אמי רבי יוחנן.
ככל הנראה, בהמשך עבר לבבל. הוא למד אצל רב הונא ונחשב מגדולי תלמידיו. על כך מסופר, כי כאשר רב אויא סבא שאל את רב הונא שאלה הלכתית מסוימת, השיב לו רב הונא: "עורבא פרח". לפי הסבר רש"י,  רב הונא העביר נושא במתכוון, על ידי האמירה: עורבא פרח, כלומר ראה את העורב הפורח מעלינו. לפי פירושו של רבינו חננאל, דבריו "עורבא פרח" מכוונים כלפי דבריו של אותו אמורא, שדעתו היא דעתם של ילדים המשחקים בציפורים ועורבים.
לאחר שרבה בנו של רב הונא, שאל אותו לפשר הדבר, שהרי רב הונא היה מכבד את רב אויא סבא באופן מיוחד בהצביעו על גדלותו המיוחדת בתורה, הבהיר לו רב הונא כי אי ההגיון אינו בשאלה עצמה, אלא בתזמון שבו היא נשאלה, שכן השאלה הייתה קשה מאוד לעיון, והיא נשאלה בזמן שרב הונא היה עייף וחלש ולא יכול היה להשיב עליה כראוי. סיפור דומה מובא גם במסכת חולין.
הוא היה משתתף בקביעות בשיעוריו של רב יוסף, שהיה אומר בשבת, לפני תפילת מוסף, וכאשר לא הגיע לשיעור, גרם הדבר צער לרב יוסף, ואביי עמל לפייסו. מסופר בתלמוד אודות הלכות שקיבל מרב יוסף אודות רפואת חולה בשבת, כאשר ידו התעקמה באמצע שיעורו של רב יוסף.
מסופר בתלמוד כי פעם אחת הגיע לביתו של רבא כשרגליו מלוכלכות בטיט, והניח אותם על מיטה בבית רבא. רבא הקפיד ורצה לצערו, ושאל אותו שאלה בהלכות מוקצה מחמת מיאוס, ורב אויא ענה על כך. רב נחמן בר יצחק ברך על כך שרבא לא גרם לרב אויא להתבייש.
בהגיעו לפרקו נשא את אחותו של רמי בר פפא.
היו לו מספר בנים תלמידי חכמים. רב חייא, רבו של רב אמימר בר מר ינוקא. רב אדא, רבא, רב חלקיה ורב הונא.
מסופר, כי רב מרדכי אמר בפני רב אשי, קושיא אותה הקשה רב אויא. רב אשי נענה, כי עכשיו מבין הוא למה ראה בחלום את רב הונא בר אויא. הראו לו, כי ביום יאמרו לפניו מדברי תורתו של רב אויא לפי הסבר המאירי הוא ראה את רב אויא שבא לפניו, והדבר מרמז על כך שאביו - רב אויא יבוא לפניו, על ידי שמועותיו.
בן נוסף שלו, הוא רב אחא בריה דרב אויא, אמורא המוזכר עשרות פעמים בתלמוד, לרוב כשהוא דן בהלכה עם רבו רב אשי.
על חבריו נמנה רבה בר רב חנן ורב אחדבוי בר אמי.
אמרותיו

”המדליק נר של חנוכה צריך לברך. מאי מברך? מברך "אשר קדשנו במצותיו וצונו להדליק נר של חנוכה". והיכן צונו? רב אויא אמר מלא תסור”.
רב אבדימי בר חמא בר חסא

רַב אַבְדֵּימִי בַּר חַמָּא בַּר חַסָּא או: רַב אַבְדֵּימִי בַּר חַמָּא בַּר דוֹסָּא היה אמורא מבעלי האגדה שזמנו ומקומו לא נודעו במדויק, אך נראה שהיה מאמוראי בבל, כי דבריו נזכרים רק בתלמוד הבבלי ולא בתלמוד הירושלמי הארצישראלי.
מדבריו

הוא פירש כפשוטה את תחתית ההר בפסוק המתאר את טרום מעמד הר סיני "ויתיצבו בתחתית ההר" (ספר שמות, פרק י"ט, פסוק י"ז), כתוצאה מקריאה זו בפסוק דרש: ”מלמד שכפה הקדוש ברוך הוא עליהם את ההר כגיגית ואמר להם אם אתם מקבלים התורה מוטב ואם לאו שם תהא קבורתכם”. אמורא אחר, רב אחא בר יעקב, העלה מדרשה זו לימוד זכות על מי שעברו על חוקי התורה, כי קיבלו אותה באונס ולכן אינה מחייבת אותם. אך רבא סייג זאת לתקופה שעד ימי אחשוורוש שבה לפי מסורת חז"ל קיבלו היהודים את התורה כמסמך מחייב, מרצון.
עוד דרש: ”מאי דכתיב "לא בשמים היא ולא מעבר לים היא"? - לא בשמים היא, שאם בשמים היא אתה צריך לעלות אחריה ואם מעבר לים היא אתה צריך לעבור אחריה”.
”כל העוסק בתורה הקב"ה עושה לו חפציו שנאמר כי אם בתורת ה' חפצו”.
לקריאה נוספת

חנוך אלבק, מבוא לתלמודים, תל אביב: דביר, תשכ"ט. נספח א לפרק שישי: אמוראים שלא ידוע זמנם, עמ' 611
רב אדא בר אבא

| --- | --- |
 תקופת הפעילות:  חמישי אמוראים
 רבותיו:  רבא
 בני דורו:  רב הונא בריה דרב יהושע
 
רב אדא בר אבא (או רב אדא בר אהבה השני) הוא אמורא שחי בדור החמישי לאמוראי בבל, תלמידו המובהק של רבא.
תורתו

רב אדא בר אבא היה תלמידו המובהק של רבא, והחשיב את תורתו יותר מזו של אביי. לכן היה רב אדא נוהג לומר לחכמים: במקום ללקט עצמות יבשות - סברות והלכות דחוקות ומועטות - אצל אביי, בואו ואִכְלו בשר מפוטם - סברות והלכות נאות וערוכות - אצל רבא. אף מסופר, כי אשה באה לפני אביי בשאלה חמורה, האם ניתן להתירה להינשא על פי עדות אגבית ששמעה מפי גוי, שאמר ליהודי: קצור עשב ותן לפני בהמתי, שאם לא כן אהרגך, כיהודי פלוני שאמרתי לו שיבשל לי אוכל בשבת ומשלא שמע בקולי הרגתיו; לאחר שבאה לפני אביי שלוש רגלים והוא התעכב מלפסוק את דינה, אמר לה רב אדא בר אבא: לכי לפני רב יוסף, ש"חריף סכינא" - סכינו חד, כביכול, והוא יחרוץ את הדין מייד בלי שהיות. וכך היה.
אביי עצמו החשיב מאוד את רב אדא בר אבא. על כך מסופר כי בעל האכסניה של רב אדא בר אהבה היה גר, ובינו לבין רב ביבי היה ויכוח מי ישמש כפרנס העיר. כאשר באו לפני רב יוסף, פסק רב יוסף, כי על פי הפסוק ”שום תשים עליך מלך מקרב אחיך” יש למנות רק מי שהוא יהודי מבטן ומלידה. אולם רב אדא בר אהבה העיר כי אמו של הגר היא יהודיה, ומכוח דבריו פסק רב יוסף כי אם כן ניתן למנות גם את הגר לפרנס, שכן מי שאמו יהודיה נקרא "מקרב אחיך", ומשכך ייפסק הדין כי רב ביבי, שהוא תלמיד חכם ואדם גדול, יעסוק בצרכיה הרוחניים של העיר - כצדקה וכדומה, ובעל האכסניה הגר יעסוק בצרכיה הגשמיים של העיר. אמר על כך אביי: מי שמארח באכסנייתו תלמיד חכם, כדאי לו לארח תלמיד חכם בדרגתו של רב אדא, שידאג למארחו ויהפך בזכותו בחכמתו הרבה. וישנם הגורסים שם: רב אדא בר אבא, והוא רב אדא דנן.
פטירתו

אודות פטירתו של רב אדא בר אבא מסופר בתלמוד, כי רב דימי מנהרדעא הביא גרוגרות בספינה למכרן בשוק. הורה ריש גלותא לרבא, שיצא ויראה אם הוא תלמיד חכם, ואם אכן כך הדבר - שיכריז שלא ימכור בשוק איש מלבד רב דימי. הורה רבא לתלמידו רב אדא בר אבא שיצא ויעמוד על טיבו, ומשמצא רב אדא את רב דימי, שאלו: "פיל שבלע כפיפה מצרית והקיאה דרך בית הרעי, מה דינה"? האם נחשב כעת הכלי המצרי כ"כלי גללים" שאינו מיטמא בטומאת כלים, או שעדיין נחשב הוא ככלי רגיל? לא ידע רב דימי את התשובה, ושאל אותו: האם כבודו הוא רבא? טפח עליו רב אדא בסנדלו, ואמר לו: ביני לבין רבא יש עוד מרחק רב, אבל על כרחך אני רבך, ורבא הוא רבו של רבך. לבסוף, כיוון שלא ידע רב דימי את התשובה, לא הכריזו בשוק שאיש לא ימכור מלבדו כהוראת ריש גלותא, והגרוגרות שהביא נרקבו באין קונה. בא רב דימי בתלונה לפני רב יוסף: "ראה מה שעשו לי, שהפסידו את סחורתי". אמר רב יוסף: מי שלא השהה את העונש על צערו של מלך אדום ששרפוהו בני מואב, וודאי שלא ימחל על שציערוך, וכמו שכתוב: ”כֹּה אָמַר  ה' עַל שְׁלֹשָׁה פִּשְׁעֵי מוֹאָב וְעַל אַרְבָּעָה לֹא אֲשִׁיבֶנּוּ עַל שָׂרְפוֹ עַצְמוֹת מֶלֶךְ אֱדוֹם לַשִּׂיד”. ואכן, מיד נפטר רב אדא בר אבא.
כאשר נפטר רב אדא בפתאומיות לא ידעו החכמים למה נפטר, ורבים מהם חששו שמא נפטר בעקבות קפידתם, ושמא לא יכניסום במחיצתו של הקדוש ברוך הוא, שכן "כל מי שחבירו נענש על ידו אין מכניסין אותו במחיצתו של הקב"ה". רב יוסף חשש שהוא גרם למותו בעקבות קללתו, רב דימי מנהרדעא חשב שהוא הגורם למותו בעקבות הנזק שנגרם לו, אביי סבר שנענש בגללו כיוון שלעג רב אדא לתורתו, ואילו רבא טען שאולי הוא שבעטיו נפטר רב אדא, כי כאשר היה רב אדא קונה בשר מן הקצב היה מבקש להקדימו לפני משמשו של רבא, כיוון שהוא חכם בתורה יותר ממנו.
למסקנא, מובא בתלמוד כי מנהגו של רב נחמן בר יצחק היה שמדי יום קודם שנכנס לדרשתו היומית היה מסכם את יסודות השיעור לפני רב אדא, וכך היה העניין מתברר לו יותר. באותו יום שנפטר בו רב אדא, עיכבוהו רב פפא ורב הונא בריה דרב יהושע, שלא היו במעמד סיום המסכת שערך רבא קודם לכן, ושאלוהו כיצד למד רבא הלכות מסוימות בהלכות מעשר בהמה. רב אדא מסר להם את תורתו של רבא, ובינתיים חיכה רב נחמן בר יצחק לרב אדא שיבוא ללמוד עמו ולסכם את יסודות הסוגיא, עד שחלף זמן הדרשה ותלמידי רב נחמן שאלוהו מדוע אינו מוסר את שיעורו. רב נחמן, שהקפיד על רב אדא שלא בא אליו, השיב להם: מחכה אני שתובא לכאן מיטתו של רב אדא בר אבא, שנפטר. מיד יצא הקול שאכן נפטר רב אדא. ואכן מסיק התלמוד כי מסתבר שסיפור זה הוא שגרם למותו של רב אדא.
מערות אוראנגאבאד

| --- | --- |
צ'איטיה עם סטופה, מערה IV (4), מערות אוראנגאבאד
צ'איטיה עם סטופה, מערה IV (4), מערות אוראנגאבאד
 מידע כללי
 מדינה:  הודו הודו
 מיקום:  מחוז אוראנגאבאד במדינת מהאראשטרה
 קואורדינטות:  19°55′01″N 75°18′43″E﻿ / ﻿19.917°N 75.312°E﻿ / 19.917; 75.312
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימערות אוראנגאבאד(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימערות אוראנגאבאד(למפת מהאראשטרה רגילה) מומבאימערות אוראנגאבאד(למפת מהאראשטרה מוגדלת) מומבאימערות אוראנגאבאד
מערות אוראנגאבאד (במראטהית: औरंगाबाद लेणी) הן 12 מערות חצובות בסלע של מונומנטים ומקדשים בודהיסטיים הממוקמות על גבעה העוברת בערך ממזרח למערב, קרוב לעיר אוראנגאבאד במחוז אוראנגאבאד שבמדינת מהאראשטרה בהודו. ההתייחסות הראשונה למערות אוראנגאבאד היא בצ'איטיה הגדולה של מערות קנהרי (אנ'). מערות אוראנגאבאד נחפרו בסלע בזלת רך יחסית במהלך המאות ה-6 וה-7.
המערות מחולקות לשלוש קבוצות נפרדות בהתאם למיקומן: אלו הנקראות בדרך כלל "הקבוצה המערבית", עם מערות I עד V (1 עד 5), "הקבוצה המזרחית", עם מערות VI עד IX (6 עד 9), ו"אשכול צפוני", עם המערות הבלתי גמורות X עד XII‏ (9 עד 12).
הגילופים במערות אורנגבאד בולטים בכך שהם כוללים סטופה בסגנון הינאיאנה, יצירות אמנות מזרם המהאיאנה ואלה מזרם הווג'ריאנה. מערות אלו הן מסוג המערות החצובות שבהודו המציגות יצירות אמנות בודהיסטיות באלף הראשון לספירה עם אלות מההינדואיזם כמו האלה דורגה, ואלים כמו גנש, אם כי מערות בודהיסטיות בחלקים אחרים של הודו עם אומנויות אלו עתיקות יותר. גם אלים בודהיסטים רבים ממסורת הטנטרה מגולפים במערות אלה.
תיאור

מקדשי המערות של אוראנגאבאד שנחצבו בין המאה ה-6 למאה ה-8 נמצאים תשעה קילומטרים ממרכז העיר אוראנגאבאד, כמה קילומטרים מהקמפוס של אוניברסיטת ד"ר באבאסהב אמבדקאר מראתוואדה, סונרי מאהל והביבי-קא-מקברה.
מערות אורנגאבאד, שנחצבו ברכסי סיהאיצ'ל, הואפלו במידת מה על ידי המונומנטים של אתרי המורשת העולמית של אונסק"ו של מקדשי מערות אלורה ומערות אג'אנטה. אף על פי שהפסלים שלהן דומים לאג'אנטה ולאלורה, המערות קטנות בהרבה, מוזנחות יותר ופחות מתוירות. אף על פי שבמאה ה-20, כמה חוקרים החלו להסתכל על מקדשי המערות הללו כעל חוליה חסרה בין אג'אנטה לאלורה, וגם לאחר מחקר ממצה, נאלצו לתאר זאת כ"חידוש רגיש של חיים הממוקמים בטווח זמן ומרחב". המערות הן מונומנט מוגן בפיקוח הסקר הארכאולוגי של הודו.
מערות I ו-III

"מערות I ו-III של אוראנגאבאד והמערות האחרונות של אג'אנטה התקיימו במקביל כפי שעולה מהקבלות בולטות בהן אנו נתקלים בעת בחינת שני האתרים. שוב באוראנגבאד, לאחר מחקר מדוקדק של שתי המערות I וה-III, המסקנה של ההיסטוריונים היא שמערה III קדמה למערה I. במערה III נראה שהאמן עיטר בעיצובים מסודרים ומאורגנים להפליא של פריטים, מגילות, פאנל של זוגות, גדילים, פרחים, עיצובים גאומטריים ונקודת שלמות וההשלמה הגבוהה ביותר".
גלריה

מערות אוראנגאבאד ממרחק
מדרגות אבן המובילות לכניסה
פסלים שונים ליד כניסה
אלה רוקדת
אלת האם של בודהיזם וג'ריאנה
בודהה עושה מדיטציה
מבט מקרוב על החלק האטום של מערות אוראנגאבאד
הגישה למערות אוראנגאבאד
מערות אוראנגאבאד 41
מערות אוראנגאבאד 97
מערות אוראנגאבאד 101
מערות אוראנגאבאד 127
מערות אוראנגאבאד 109
מערות אוראנגאבאד 116
מערות אוראנגאבאד 184
מערות אוראנגאבאד ממרחק
מערות אוראנגאבאד 161
מערות אוראנגאבאד 24
מערות אוראנגאבאד 164
מערות אוראנגאבאד 120
מערות אוראנגאבאד
מערות אוראנגאבאד 177
מערות אוראנגאבאד
מערות אוראנגאבאד
עמודי אבן במערות אוראנגאבאד 183
מערות אוראנגאבאד 22
מערות אוראנגאבאד 145
מערות אוראנגאבאד 69
אקוויפר במערות אוראנגאבאד
מערות אוראנגאבאד 147
לקריאה נוספת

Pia Brancaccio (2010). The Buddhist Caves at Aurangabad: Transformations in Art and Religion. BRILL Academic. ISBN 978-90-04-18525-8.
Fergusson, James (1880). The cave temples of India. London : Allen.
Ganvir, Shrikant, "Built Spaces: On Aurangabad caves in conversation with Dr. Shrikant Ganvir", Video (40 mins), on You Tube
Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art, ISBN 0300062176
Michell, George, The Penguin Guide to the Monuments of India, Volume 1: Buddhist, Jain, Hindu, 1989, Penguin Books, ISBN 0140081445